钦定古今图书集成/明伦汇编/氏族典/第058卷 > 徐经孙
## 钦定古今图书集成/明伦汇编/氏族典/第058卷 > 徐经孙

按《宋史徐经孙传》：“经孙字中立，初名子柔，宝庆二年
进士，授浏阳主簿，辟永兴令，知临武县，通判潭州。秩
满，由丰储仓提管进权辖、国子博士兼资善堂直讲。
为监察御史，劾京尹，疏入留中，即日出关，上遣使追
之。进直宝章阁、福建提点刑狱，升安抚使，召为秘书
监兼太子谕德，迁宗正少卿、起居舍人、起居郎兼给”
事中，升太子左庶子、太子詹事。景定三年，忤丞相贾
似道，拜翰林学士、知制诰。未逾月，讽御史奏免，罢归。
授湖南安抚使、知漳州，不拜，授端明殿大学士。闲居
十年卒。赠金紫光禄大夫。